text: La DO Penedès incorpora un cotxe elèctric per promoure la sostenibilitat - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports
  L'objectiu de l'organització és impulsar la mobilitat elèctrica dins del territori penedesenc, iniciativa que forma part de les noves línies estratègiques de la DO. Aplicant aquesta mesura, la DO Penedès es posiciona com la primera denominació d'origen en apostar per la mobilitat elèctrica.
  El cotxe ja ha estat decorat amb el nou logotip de la DO, que representa la deessa Demèter que es va trobar al jaciment ibèric de la Font de la Canya d'Avinyonet. Aquest mitjà de transport promourà le energies netes i ajuda a preservar l'entorn i el paisatge de la zona, cosa que també evitarà exposar els cultius de la vinya a gasos contaminants.
  Aquesta nova incorporació s'afegeix als altres projectes d'estratègia de protecció del medi ambient de la DO, que ja es va iniciar als anys noranta amb el foment de l'agricultura ecològica (que actualment representa el 21% de les hectàrees de vinya).